**Referat**

 **for møde i Stiftsrådet**

**torsdag den 7. februar 2019 kl. 16.00**

|  |  |
| --- | --- |
| **Sted** | Vor Frue Kloster, Hestemøllestræde 3 A, Helsingør |
| **Mødedeltagere** | Biskop Lise-Lotte Rebel, domprovst Steffen Ravn Jørgensen, sognepræst Kim Eluf Fischer Nielsen, sognepræst Per Melhof, sognepræst Cecilia Lotko Pontoppidan, Søren Ødum Nielsen – Kgs. Lyngby provsti, Jens Bache – Gentofte provsti, Benny Strømberg Klitbo – Glostrup provsti, Otto Rühl – Helsingør Domprovsti, Verner Bech – Hillerød provsti, Bent Peetz – Frederiksværk provsti, John Theil Münster – Rudersdal provsti, Tove Wissing Bahne – Rødovre-Hvidovre provsti, Hans-Henrik Nielsen – Ballerup-Furesø provsti, Michael Georg Clan – Fredensborg provsti, Mogens Kühn Pedersen – Gladsaxe-Herlev provsti, Niels Neerup Villumsen – Høje Taastrup provsti |
| **Afbud** | Provst Grete Bøje, Rudersdal provsti og Birte Larsen – Frederikssund provsti |
| **Fraværende uden afbud** |  |
| **Fra stiftsadministrationen** | Stiftskontorchef Annette Nordenbæk, juridisk specialkonsulent Stefanie Laursen og økonomisk specialkonsulent Morten Stützer |

**Til referatet vedhæftes Kirkeministeriets brev af 5. februar 2019**

 **DAGSORDEN BESLUTNINGSREFERAT**

|  |  |  |
| --- | --- | --- |
| **1** | **Godkendelse af dagsorden** | Dagsorden blev godkendt. |
| **2** | **Referat af møde den 15. november 2018 til godkendelse** | Referat blev godkendt. |
| **3** | **Meddelelser****-** ved formanden- ved biskoppen- ved stiftskontorchefen | Det fælles stiftsrådsmøde afholdes næste gang i Ribe den 2. november 2019 og formanden opfordrede til at deltage. Formanden orienterede om, at han har fået en indbydelse til at deltage i Landsforeningen af Menighedsråds årsmøde. Formanden udtrykte ønske om, at repræsentanter for Diakoniudvalget inviteres til næste stiftsrådsmøde og det er et ønske, at stiftsrådet får etableret en turnus med stiftsudvalgene til at deltage på skift i stiftsrådsmøderne, for derved at styrke dialogen med udvalgene. Medie- og kommunikationsudvalget skal inviteres til september. Formanden orienterede om Kirkeministeriets svar af 5. februar 2019 vedrørende stiftsrådets henvendelse af 7. august 2018 om forståelsen af § 17, stk. 3 i bekendtgørelse nr. 1427 af 30. november 2016. Det fremgår af ministeriets svar, at der alene er adgang til at yde diæter og befordringsgodtgørelse for deltagelse i et mellemkirkeligt stiftsudvalg, hvorimod der ikke er samme muligheder for ydelser ved deltagelse i udvalgsmøder i andre udvalg nedsat af stiftsrådet. Der savnes dog svar på, om denne fortolkning giver ministeriet anledning til at ændre på reglerne. Hans-Henrik Nielsen vil tage anmodning om ændring af reglerne videre med i en tværstiftlig fælles arbejdsgruppe, med bl.a. præster, kordegne og ministeriet. Biskoppen bød velkommen til Niels Neerup Villumsen som afløser Ralf Amstrup. Biskoppen udtrykte stor glæde ved, at stiftskontorchefstillingen nu endeligt pr. 1. januar 2019 er blevet besat med cand.jur. Annette Nordenbæk. Dette indebærer så en ledig stilling som jurist i stiftsadministrationen.Der har været ordination af 5 nye præster i januar, som alle er i embede. Stiftskontorchefen oplyste, at GIAS centret ved brev af 4. februar 2019 har orienteret om, at der via alle landets stiftsråd nu er dækning af udgifter til at indhente ekstern bistand i forbindelse med tilrettelæggelse af det kommende udbud for 2 systemer: KAS (systemet til kapitalforvaltningen) og GIAS (system til gravstedskapitalerne). Der er nedsat en programledelse med repræsentanter fra Kirkeministeriet, Folkekirkens IT, Aarhus og Viborg stifter og Landsforeningen af Menighedsråd. Derudover er Bestyrelsen for den fælles kapitalforvaltning blevet anmodet om at udpege et medlem. På sidste stiftsrådsmødet blev det oplyst, at stiftsadministrationen havde fået ansat en ny juristvikar, Martin Abild. Martin er pr. 31. december 2018 fratrådt, idet han har fået en fast stilling. En fast stilling som stiftsfuldmægtig er slået op med ansøgningsfrist den 14. februar 2019. Pr. 28. januar 2019 er Keld Olsen ansat som juristvikar indtil udgangen af maj 2019 på fuld tid. Keld Olsen har solid og bred juristerfaring og har bl.a. i mange år arbejdet som forhandlingschef. Med hensyn til reglerne for databeskyttelse blev der på sidste stiftsrådsmøde oplyst, at Kirkeministeriet har nedsat et bredt forankret databeskyttelsesforum, som skulle afholde sit andet møde den 12. december 2018. Dette møde blev aflyst. Årsagen til dette var, at Justitsministeriet har kontaktet Kirkeministeriet med henblik på udarbejdelse af en bekendtgørelse, som skal indføre en selvstændig behandlingshjemmel for persondata, så der ikke vil være behov for samtykke. Vi afventer fastsættelse af en ny mødedato og offentliggørelse af bekendtgørelsen.Det materiale, som stifternes fælles arbejdsgruppe vedrørende databeskyttelse har udarbejdet vil snarest blive lagt på hjemmesiden.  |
| **4** | **Udpegning af 2 repræsentanter fra Helsingør Stift til Økumenisk Forum under Danske Kirkers Råd** |  |
| **A** | Indstilling af repræsentant nr. 1 modtages fra Mellemkirkeligt Udvalg via domprovsten for Helsingør Stift til stiftsrådsmødet d. 7. februar 2019.Udpegningen vil gælde frem til februar 2020  | Domprovsten indstillede på vegne af Mellemkirkeligt Udvalg sognepræst Kristian Hein.Stiftsrådet udpegede Kristian Hein. |
| **B** | Stiftsrådet skal udpege repræsentant nr. 2 som afløser for Ralf Amstrup. Udpegningen vil gælde frem til februar 2020 | Stiftsrådet udpegede Bent Peetz som repræsentant. |
| **5** | **Valg af repræsentant til fællesfondens budgetsamråd**Nuværende repræsentant er Hans-Henrik Nielsen.Ifølge stiftsrådets forretningsorden § 5, stk. 7 vælges repræsentanten for ét år ad gangen.Valget gælder for hele 2019 | Hans-Henrik Nielsen blev genvalgt. |
| **6** | **Valg af repræsentant til Den fælles kapitalforvaltning**Nuværende repræsentant er John Theil Münster.Ifølge stiftsrådets forretningsorden § 5, stk. 8 vælges repræsentanten for ét år ad gangen.Valget gælder for hele 2019 | John Theil Münster blev genvalgt.  |
| **7** | **Forlængelse af ansættelse af diakonikonsulent**Bilag:- Indstilling af 24. januar 2019 fra Diakoniudvalget om forlængelse af ansættelsen af 50% diakonikonsulent i 3 år fra stillings udløb den 31. august 2019.  | Stiftsrådet bevilgede forlængelse af diakonikonsulentens ansættelse i 3 år fra 1. september 2019.  |
| **8** | **Status for stiftsmidlerne**Bilag:- Oversigt over stiftsmidler og Kapital-  opgørelse for Helsingør Stift | Orientering ved økonomisk specialkonsulent Morten Stützer.Der spores generelt en stor aktivitet, idet der lånes mange penge. Udlånsprocenten er således steget fra 61,5% til 75,4% i 2018.Udlånsprocentens stigning skyldes en kombination af at udlån er steget med 34,5 mio.kr. (72,2 mio. kr. ud og 37,5 mio. kr. ind – en samlet årlig udbetaling på 72,2 mio. kr. er den højeste siden 2001) og et fald i indlån med 11,4 mio. kr. – især påvirket af udbetalinger af indeståender på 18,3 mio. kr. – det højeste siden vi begyndte at opgøre dette særskilt på oversigterne.Historisk set er en udlånsprocent på 75,4% stadigvæk relativt lavt.Restbevillinger er steget med 61,9 mio. kr. til 95,8 mio. kr., hvilket primær skyldes projektet i Glostrup.Likvider er faldet med 45,9 mio. kr. til 73,6 mio. kr., så der strømmer flere penge ud end der kommer ind, hvilket afspejles i estimatet. Projektet i Glostrup spiller også her ind og enhver forskydning/forsinkelse i projektet skønnes at ville kunne påvirke likviditeten.De igangværende lån er steget fra 56 til 69 og den gennemsnitlige løbetid er faldet fra 27,7 til 27,1 terminer. Driften på stiftsmidlerne viser et positivt resultat på t.kr. 31 i overskud, hvilket er meget tæt på nul. Det er påvirket af et stort urealiseret kurstab ultimo året 2018. Egenkapitalen/ikke udloddede frie midler udgør således fortsat 8,7 mio. kr.Pr januar 2019 er udlån faldet til 223,4 mio. kr., hvilket er et beskedent fald på 2,4 mio.kr. – likvider og investeringsbeviser er steget med 4,7 mio. kr. Restbevillingerne på stiftsmiddellån er stort set uændrede i forhold til 31/12-2018, dog kan der konstateres en lille forbedring i likviditeten på 0,4 mio. kr. i forhold til 31/12-2018, hvilket også er forventelig årstiden taget i betragtning. |
| **9** | **Bindende stiftsbidrag** |  |
| **A** | **Vedr. 2018** Bilag:- Budgetopfølgning pr. 31. december 2018 | Orientering ved økonomisk specialkonsulent Morten Stützer.Der er en stor budgetafvigelse med et realiseret overskud på kr. 600.286 sammenholdt med et budgetteret underskud på 130.250 kr. Afvigelsen kan primært forklares med 2 vakante stillinger i 2018, nemlig medie- og religionspædagogiskkonsulent, samt mindreforbrug på flere andre områder. Der er dermed samlet 1,1 mio. kr. i overførte midler. |
| **B** | **Udmelding af bindende stiftsbidrag for 2020**Bilag:- Forslag fra økonomiudvalg  | Hans-Henrik Nielsen orienterede og gennemgik udmeldingen for det bindende stiftsbidrag i 2020.Det forventes, at indtægterne vil være de samme som i 2019, svarende til 3.550.000 kr. Udgifterne til supervision forbliver uændret og tilsvarende er beløbende for religionspædagogisk udvalg og medie- og kommunikationsudvalget uændret. Der er en stigning på 10.000 kr. til teologisk efteruddannelse.Der er en svag stigning i beløbet til Diakoniudvalget. Et beløb på 75.000 kr. afsættes som reserve. Beløbet til støtteudvalget er uændret. Det er et ønske fra udvalget, at der arbejdes på en større synliggørelse af muligheden for at søge støtteudvalget om midler. Stiftsadministrationen undersøger mulighederne for større opmærksomhed. Der forventes et underskud på 324.000 kr. Den udmeldte ramme blev fastholdt og vedtaget af stiftsrådet.Ved behov, kan budgetsammensætning stadig ændres sidst på året via rebudgettet.  |
| **10** | **Fællesfondens Budgetsamråd**Orientering ved Hans-Henrik Nielsen | Hans-Henrik Nielsen orienterede. Årets første møde vil blive holdt i marts. Der har været møde i følgegruppen til budgetsammenråd. Her drøftes fortsat, hvordan den store pensionsforpligtelse for tjenestemænd i folkekirken skal håndteres. Det er blevet påpeget, at man ønsker en genberegning af pensionsforpligtelsen hvert andet år. Herefter fulgte der en kort debat vedrørende pensionsforpligtelsen. |
| **11** | **Den fælles kapitalforvaltning** Orientering ved John Theil Münster | Der var en kort orientering fra John Theil Münster. Bestyrelsesmødet er den 8. februar 2019. John vil fortsat spørge ind til køb af erhvervsobligationer.Stifterne har i alt en beholdning på 3,4 mia. kr. og ud fra denne tegner Helsingør stift sig for 74 mio. kr. Der er blevet opkrævet 148.000 kr. i negativ rente, hvoraf Helsingør stift har betalt ca. 11.000 kr.  |
| **12** | **Fastsættelse af ind- og udlånsrenter 2020**Bilag:- Stiftsmidler – rentesatser for 2020, Helsingør Stifts Stiftsmidler – renteprognose for 2020 | Hans-Henrik Nielsen orienterede om Nordeas renteforventninger, jf. det vedlagte bilag.Blandt andet på den baggrund blev det foreslået, at renten på udlånssiden fastsættes til 1,25% og på indlånssiden til 1,20%. Forslaget blev vedtaget. |
| **13** | **Orientering fra udvalg** |  |
| **A** | **Folkekirkens mellemkirkelige Råd:**Bilag:- Referat fra Årsmødet i MKR den 25.-26. januar 2019   | Der har været afholdt møde den 25.-26. januar 2019 og referat vil snarest blive udsendt.  |
| **B** | **Mellemkirkeligt Udvalg:**Bilag:- Invitation til konferencen ”Forfulgt – men ikkeglemt” den 2. marts 2019 i Egedal Kirke. Tilmelding skal ske senest den 25. februar 2019 til stiftet: kmhel@km.dk / 49 35 21 00 med op-lysning om navn, menighed/organisation, tlf.nr. og mail adresse.(Invitationen er lagt på DAP’en under ”meddelelser” på forside/startside af DAP ) | Domprovst Steffen Ravn Jørgensen orienterede kort om konferencen.  |
| **C** | **Religionspædagogisk Udvalg:**Bilag:- Referat fra møde den 12. december 2018 |  |
| **D** | **Danske Kirkers Råd og Økumenisk Forum:**Bilag:- Mail af 20. november 2018 fra Danske Kirkers  Råd. I mailen er der vedhæftet: 1) udkast til referat for fællesmøde 2) referat af oplæg ved Birgitte Stoklund Larsen 3) referat af oplæg om Himmelske Dage på Hed- en 2019 - Mail af 8. november 2018 Invitation til Kirkeligt  Samråd for åndsfrihed den 30. april 2019.  Tilmelding skal ske senest den 27. marts 2019  på: <https://bit.ly/2Qnwqn4> - Mail af 5. december 2018 fra Danske Kirkers Råd angående høringssvar vedr. ligningsloven §8A og §12. Af mailen fremgår følgende 2 links:1) Isobro’s høringssvar kan tilgås via følgende link og er ikke vedlagt som bilag: <https://www.isobro.dk/fileadmin/filer/FRA_ISOBRO/H%C3%B8ringssvar/ISOBRO_Hoeringssvar____8_A_18_11_28_final.pdf> 2) Isobro’s nyhedsbrev kan tilgås via følgende link og er ikke vedlagt som bilag: <https://mailchi.mp/07cafdd36a7f/isobro-nyt-uge-699313?e=dde8f12184> )- Notat af 3. december 2018 fra Isobro  |  |
| **E** | **Diakoniudvalget:**Bilag:- Referat fra møde den 29. november 2018 | Kim Fischer Nielsen påpegede udfordringen ved, at der for diakonikonsulenten er en 50% vikarstillingen. Vikarstillinger er svingdørsstillinger og giver usikkerhed og manglende kontinuitet i embedet og i sognet. En mere varig løsning vil være at foretrække. Det blev oplyst, at det er muligt at lokalfinansiere yderligere 50% for derved at tilbyde en fuldtidsstilling (som sognepræst, dvs. som vikar for den præst, der er frikøbt for at virke som diakonikonsulent). |
| **F** | **Medieudvalget:**Bilag- Referat af Medieudvalgsmødet den 29. november 2018 |  |
| **14** | **Kommende møder**Torsdag den 23. maj 2019, kl. 16.00Torsdag den 5. september 2019 kl. 16.00Torsdag den 14. november 2019 kl. 16.00Torsdag den 6. februar 2020 kl. 16.00Datoen i februar 2020 foreslås ændret til torsdag den 27. februar 2020 af hensyn til færdiggørelse af årsbudgettet.  | Datoerne blev vedtaget. |
| **15** | **Eventuelt** |   |

Referatet blev ikke oplæst ved mødets afslutning.

Referatet blev underskrevet af stiftsrådsmedlemmerne.

Mødet sluttede kl. 17.15.